naniratsira olom-panjakana iray tao anatin’ny tambazotran-tserasera Facebook
Channel: Malagasy Channel
Date: 13/12/2017

Fanalam-baraka, faniratsirana olona amin' ny tambajotran-tserasera Facebook,voasambotra i Taniah Navalona na i Fréderic.
Lehilahy iray antsoina hoe ANDRIANJANAKA Andriniaina Fréderic mpikambana ao amin' ny CS ANR na ny Comité de Soutien Andry Nirina Rajoelina no voasambotry ny Polisy misahana ny ady heloka bevava sakelika faha-5 ny Alakamisy 07 Desambra teo teny Itaosy. 
Fanalam-baraka ny fiainana manokana mpitondra sy olona ambony maro eto ain' ny firenena tao amin' ny tambajotran-tserasera Facebook, i Fréderic ihany no Taniah Navalona ilay Kaonty tsy mitsahatra isan' andro isan' andro maniratsira, manompa sy mandrangitra olona ato amin' ny Facebook, tahaka ny nahazo ny Filoha teo aloha Marc Ravalomanana, ny mpanolon-tsainan' ny Filoha ankehitriny sy ny zanakin' ny Filoha Vavy. Nokarohina io Kaonty Taniah Navalona io ka fantatra fa Kaonty "Fake" izy io ary vehivavy any ivelany no nataony sary famantarana. Fantatra fa teny Itaosy no nisy an' i Taniah Navalona na i Frédéric, mbola maro ny kaonty tratra tao an-tranony, nisy ny fisavana natao ka nahitana "puce" maromaro sy solosaina iray izay nanaovana fanadihadiana ka nahafahana nanaporofo fa izy tokoa no tompon' ilay Kaonty mpanala-baraka tompon' andraikitra sy olona ambony eto amin' ny firenena. Mbola nahitana ny sarin' ny Filoham-pirenena izay natao Photoshop ka nanalana ny patalohany ihany koa tao aminy. 
Niaiky ny heloka vitany izy tamin' ny fanadihadiana natao azy fa nanala-baraka tamin' ny tambajotran-tserasera Facebook sy nanao "Cybercriminalité". Efa natolotra ny fampanoavana omaly Asabotsy moa ny tenany ary naiditra am-ponja avy hatrany.